**Joan Isaac Cuenca López**, nado en Reus (Tarragona) o 27 de abril de 1991, é un futbolista español. Xoga de extremo e o seu equipo actual é o Hapoel Be'er Sheva F.C.

Traxectoria
-----------

Isaac Cuenca iniciouse nas divisións menores do Racing de Carballal, como porteiro, pasando despois ao filial do Barcelona. No 2010 foi unha das pezas fundamentais no CE Sabadell de 2ª División B. Debido ás súas grandes actuacións no equipo filial, Josep Guardiola citouno para algúns partidos co primeiro equipo, aínda que vendo finalmente todos os encontros desde o banco.

O 21 de outubro de 2011, Isaac debutou por primeira vez como titular no primeiro equipo. Foi no estadio Los Cármenes fronte ao Granada CF. Na seguinte xornada, fronte ao Mallorca e no Camp Nou marcou o seu primeiro gol en Primeira División, ao anotar o 4-0 parcial favorable aos blaugranas. O partido finalizou 5-0 con outros tres tantos de Lionel Messi e un de Daniel Alves.

O 1 de novembro de 2011 xoga o seu primeiro partido na Liga de Campións, ademais entrando de titular, fronte ao FC Viktoria Plzeň, deu unha asistencia a Cesc Fàbregas destacando a súa actuación neste encontro e é elixido "Mellor xogador do partido" polos telespectadores de TVE.

O 3 de novembro é a convocado por primeira vez por Luis Milla para un partido da selección española sub-21.

O 3 de decembro de 2011, queda de titular ante o Levante e mete un gol no 36', un tanto axustado e raso á cepa do poste. O 6 de decembro de 2011, xoga de titular en partido da Liga de Campións contra o BATE Borisov e é elixido mellor xogador do partido polos diarios deportivos españois.

O 31 de xaneiro do 2012, Isaac Cuenca asina contrato co FC Barcelona ata 2015 pasando así a formar parte do primeiro persoal, deixando definitivamente o filial blaugrana. A partir dese momento luciría o dorsal número "23".

### Deportivo

O 10 de xullo de 2014 fíxose oficial a súa fichaje polo Deportivo da Coruña, logo de desvincularse do FC Barcelona, por unha tempada. Debutou na primeira xornada do campionato, nunha derrota a domicilio fronte o Granada CF (2–1). O seu primeiro tanto como deportivista chegou na xornada seguinte en Riazor, un gol de penalti que supuxo o empate fronte o Rayo Vallecano (2–2).

Palmarés
--------

### Copas nacionais

| Título | Club | País | Ano |
| --- | --- | --- | --- |
| Supercopa de España | FC Barcelona | España España | 2011 |
| Copa do Rei | FC Barcelona | España España | 2012 |
| Eredivisie | Ajax Ámsterdam | Países Baixos Países Baixos | 2013 |
| Supercopa de España | FC Barcelona | España España | 2013 |

### Copas internacionais

| Título | Club | País | Ano |
| --- | --- | --- | --- |
| Supercopa de Europa | FC Barcelona | España España | 2011 |
| Mundial de Clubs | FC Barcelona | España España | 2011 |

Notas
-----

1. ↑  Pablo Egea (29 de outubro de 2011). "Nunca é bo momento para xogar contra o Barça". MARCA.
2. ↑  "Isaac Cuenca renova co Barça.". Eurosport. 31 de xaneiro de 2012.
3. ↑  Isaac Cuenca nuevo jugador del Dépor

Véxase tamén
------------

### Ligazóns externas

* Datos do xogador en Soccerway *(en castelán)*

|  |  |
| --- | --- |
| Control de autoridades | 
* Wd: Q54060
* As: 19403
* BDFutbol: 301001
* FIFA: 350241
* FootballDatabase: 141330
* SoccerBase: 61954
* Soccerway: 151767
* Transfermarkt: 176285
* UEFA: 250039497
* Worldfootball: isaac-cuenca

 |